Tallinna päeva peetakse 2002. aastast. Sellega tähistatakse linnale Lübecki linnaõiguse andmist 1248. aastal, millega pääses Tallinn ka Euroopa linnade liitu. Tallinna päeva tähistamise eesmärk on väärtustada kodulinna ajalugu ja tallinlaseks olemist ning ühtlasi tutvustada linna ajalugu ja tänapäeva.
Tallinna e-päeva puhul kutsume Teid 14. mail osa saama kahest põnevast salvestusest:
- 14.00 – Kirjandusteadlase Loone Otsa videoloeng “Kuidas kaptenid maju ehitasid”, mida saab vaadata SIIN.
- 16.00 – Tähistamaks Jaan Krossi 100. sünniaastapäeva etendas Tallinna Rahvaülikoolis tegutsev Oomeriteater veebi vahendusel lühiloo “Üks päev Revalis tuhande viiesajandal … ” (J.Kross “Neli monoloogi Püha Jüri asjus” ainetel), mille videosalvestust saab vaadata SIIN.
Tutvu kogu Tallinna e-päeva programmiga SIIN.